Ťažné zariadenie

Ťažné zariadenie sa používa na spojenie ťažného a prípojného vozidla. Používa sa na osobných, úžitkových a nákladných vozidlách. Ťažné zariadenie je uchytené na kotevných bodoch vozidla (na ráme), ktoré sú na to určené. Výška a poloha spojovacej gule za vozidlom je určená normou 94/20 ES.

Spojovaciu guľu je možné odnímať, existuje niekoľko spôsobov odnímania:
 Skrutkové odnímanie – často sa nepovažuje za odnímateľný spôsob, pretože spojovacia guľa je priskrutkovaná skrutkami, ktoré majú byť dotiahnuté momentovým kľúčom. Takéto odnímanie nie je vhodné na vozidlá, kde spojovacia guľa prekrýva tabuľku s evidenčným číslom.
 Bajonetové odnímanie – je spôsob, pri ktorom sa spojovacia guľa odníma bez použitia akéhokoľvek náradia. Tento spôsob je rýchlejší a pohodlnejší na obsluhu.

Rozmery ťažného zariadenia 

Rozmery a charakteristiky ťažných zariadení tried A - W  sú určené predpisom Európskej hospodárskej komisie Organizácie Spojených národov (EHK OSN) č. 55 – Jednotné ustanovenia o typovom schvaľovaní mechanických spojovacích komponentov jazdných súprav [2018/862], zverejnenom v Úradnom vestníku Európskej únie L 153/179.

Elektrický konektor 

Použitie tvarov a rozmerov jak ťažného zariadenia, tak pripojovacieho konektoru je rôzna pre oblasti i štáty.  V strednej Európe je najrozšírenejší konektor starší, 7-pinový konektor (ISO 1724) a novší, 13-pinový konektor (ISO 11446). Existuje aj NEN 6120, 13-pinový klon odvodený zo 7-pinového konektora.

Referencie

Iné projekty

Pozri aj 
Konektory prívesov v Európe
Príves (vozidlo)

Nemotorové vozidlá
Prípojné vozidlá